Kampprogrammet for Premier League er klar, og Nicklas Helenius kan få debut mod sin favoritklub, når Aston Villa møder Arsenal. Men han er ikke med fra start, hvis man spørger en bookmaker. Man kan få pengene 4,50 gange igen, hvis man tør satse på at Nicklas Helenius starter inde, mens Jores Okore er lidt mere sandsynlig i startopstillingen og giver pengene 2,60 gange igen. Til gengæld spår Betsafe at Nicklas Helenius nok skal få scoret i løbet af sæsonen. Således giver det blot pengene 2,40 gange igen, hvis Helenius' tå er det sidste der rører bolden inden netmaskerne mellem syv og ni gange i sæsonen. 22-årige Nicklas Helenius skrev tirsdag under på en aftale med Aston Villa. Han scorede 40 mål i 102 officielle kampe for AaB.

Referat:
Spilside spår Nicklas Helenius på bænken i første kamp, men tror på en del mål fra den tidligere AaB-spiller.